*Мәктәп туры*

**РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ**

**ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ТАТАР ТЕЛЕННӘН ОЛИМПИАДА БИРЕМНӘРЕ**

**(2018/2019 НЧЫ УКУ ЕЛЫ)**

**Биремнәр**

**7 нче сыйныф**

**Үткәрү вакыты – 90 минут**

**Максималь балл - 62**

**I. Нокталар урынына тиешле хәрефләрне языгыз.**

Раушания – класстагы иң матур кыз. Моның шулай икәнлеген бөт..н малай белә. Әхәт тә белә, ләкин аны белеп кенә ни файда? Менә Раушания Әхәтне матур итеп күрсен иде ул. Юк шул! Игътибар итми. Бәлки, игътибар да иткән булыр иде – Әхәтнең колаклары бик зур, көзг.. әче җилләрдә тирбәлгән әрекмән яфраклары шикелле селкенеп торалар. Аннары буен да әйтер идем! Әнисенең кер юу машинасыннан әз генә калкурак. Ә шулай да бик дуслашасы килә бит шул тәкәббер Раушания белән.

Беркөнн.. Әхәтне, Раушанияне һәм тагын класстан ике-өч укучыны район үзәгенә, математика буенча уздырылган олимпиадага җибәрделәр. Иртәгә олимпиадага барабыз дигән көнн.. Әхәт көн.. буе төрл.. планнар кор..п йөрде, дөн..ясын он..тып йөреп, ике мәртәбә мәченең койр..гына басты. *(А. Гыймадиевтан)*

**II. Өзек буенча биремнәргә җаваплар языгыз.**

1. *«Беркөнн.. Әхәтне, Раушанияне һәм тагын класстан ике-өч укучыны район үзәгенә, математика буенча уздырылган олимпиадага җибәрделәр»* – дигән җөмләдән рәт гармониясенә буйсынмаган сүзләрне язып алыгыз.

2. Беренче кызыл юлдан чагыштыру дәрәҗәсендәге сыйфатны табыгыз.

3. Икенче кызыл юлдан затланышлы фигыльләрне язып алыгыз.

4. Тартым белән төрләнгән 8 исемне язып алыгыз һәм килешләрен күрсәтегез.

5.*«Моның шулай икәнлеген бөт..н малай белә»* җөмләсендәге алмашлыкларны табып, мәгънә төркемчәләрен билгеләгез.

**III. Мәкальнең мәгънәсен аңлатып, 10 җөмләдән торган хикәя языгыз.**

*Бер яхшы эш мең яхшы сүздән артык.*

**IV.** **12 җөмләдән торган әкият языгыз.**